**- Klasa:**

 **Urbroj:**

 **Split,**

 **Naziv programa**

 Poštovani,

u privitku Vam šaljemo četiri primjerka Ugovora o korištenju sredstava grada Splita u sklopu Javnog poziva

za predlaganje Programa javnih potreba u kulturi Grada Splita za 2018. godinu.

Molimo Vas da potpisane i ovjerene primjerke vratite Službi za kulturu, umjetnost i staru gradsku jezgru.

Pročelnik

Siniša Kuko

Županija Splitsko-dalmatinska, **GRAD SPLIT**, Split, Obala kneza Branimira 17, OIB:78755598868 zastupan po gradonačelniku i z.z. Andri Krstuloviću Opari (u daljnjem tekstu Grad Split) s jedne strane

i

(naziv pravnog subjekta iz upisnika ili registra)\_\_\_\_\_\_\_\_\_\_\_\_\_\_\_\_\_, adresa subjekta\_\_\_\_\_\_\_\_\_\_\_\_\_\_\_\_, OIB zastupan(o) po predsjedniku (direktoru, članu uprave – ako je primjenjivo) \_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu Korisnik sredstava) s druge strane temeljem članka 9. i 9.a Zakona o financiranju javnih potreba u kulturi zaključuju slijedeći:

**U G O V O R**

**o pružanju financijske potpore za realizaciju Programa javnih potreba u kulturi Grada Splita za 2018. godinu**

**Članak 1.**

Na temelju provedenog Javnog poziva za predlaganje Programa javnih potreba u kulturi Grada Splita za 2018. godinu u okviru raspoloživih sredstava iz Proračuna Grada Splita za 2018. godinu s projekcijama za 2019. - 2020. godinu, dodjeljuje se

 **- iznos – kuna**

za financijsku potporu projektu pod nazivom

- **naziv projekta-**

s rokom izvršenja projekta do 31. prosinca 2018. godine.

**Članak 2.**

Sredstva iz članka 1. ovog Ugovora osigurana su u razdjelu 6 Proračuna Grada Splita za 2018. godinu, Služba za kulturu, umjetnost i staru gradsku jezgru; Glava 1, Odsjek za kulturu i umjetnost; Program, Program javnih potreba u kulturi.

Sredstva iz članka 1. ovog Ugovora mogu se koristiti isključivo za provedbu projekta sukladno uvjetima Javnog poziva.

**Članak 3.**

Sredstva iz članka 1. ovog ugovora isplatit će se na žiro račun (IBAN) Korisnika broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, otvoren kod\_\_\_\_\_\_\_\_\_\_ **(**naziv banke), prema predviđenoj dinamici provedbe projekta.

U slučaju značajnijeg smanjenja prihoda proračuna Grada Splita u 2018. godini iz članka 2. ovog Ugovora, Grad Split će pravovremeno izvijestiti Korisnika o potrebi smanjenja ukupno odobrenih sredstava iz članka 1. ovog Ugovora kako bi se na vrijeme ugovorile izmjene u projektnom i financijskom dijelu provedbe projekta.

**Članak 4.**

Radi kontrole namjenskog korištenja sredstava Korisnik se obvezuje Gradu Splitu dostaviti Izvješće o izvršenju projekta (na propisanim obrascima), koje mora sadržavati:

1. Opisno/financijsko izvješće u papirnatom obliku uz detaljno dokumentiranje svih troškova:
* za bezgotovinska plaćanja - preslike računa (R1 ili R2) koji glase na Korisnika te pripadajući izvod,
* za gotovinska plaćanja - preslike računa (R1 ili R2) koji glase na Korisnika, preslike isplatnica iz blagajne i blagajničkog izvješća,
* ostalu dokumentaciju – ugovori, sporazumi, obračuni honorara, putni nalozi s pripadajućim prilozima, dokumenti na temelju kojih su obavljana plaćanja i sl.
1. Priloge vezane uz provedbu projekta.

Korisnik podnosi Izvješće o izvršenju projekta u roku od 30 dana od dana završetka projekta. Izvješće se podnosi na propisanim obrascima Grada Splita.

**Članak 5.**

Grad Split pridržava pravo kontinuiranog praćenja i vrednovanja izvršenja projekta Korisnika iz članka 1. ovog Ugovora, te preispitivanje financija i troškova u bilo koje vrijeme trajanja financijske potpore ili nakon završetka projekta.

Grad Split može neposrednu kontrolu iz prethodnog stavka ovog članka obaviti u prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem tri dana prije planiranog izvršenja kontrole.

**Članak 6.**

Korisnik se obvezuje pravodobno izvijestiti Grad o eventualnim objektivnim smetnjama tijekom realizacije projekta koje onemogućuju ili bitno mijenjaju opseg, vrstu planiranih aktivnosti i/ili korisnika projekta, izvršenje projekta u ugovorenom roku ili izvršenje projekta u planiranim stavkama proračuna, kako bi se mogle ugovoriti izmjene ugovornih obveza.

**Članak 7.**

Izmjene ugovornih obveza Korisnik može zatražiti najkasnije 30 dana prije isteka roka izvršenja projekta. Svaka izmjena ugovornih obveza treba biti zatražena i odobrena u pisanom obliku.

Korisnik ne može zatražiti izmjene u provedbi projekta, produljenje roka provedbe ili prenamjenu pojedinih stavki proračuna nakon navedenog roka iz stavka 1. ovog članka.

Zahtjev za preraspodjelu dijela sredstava i/ili zahtjev za produženje roka provedbe projekta Korisnik dostavlja Gradu Splitu u pisanom obliku s obrazloženjem i s prijedlogom novog obrasca proračuna provedbe projekta.

Grad Split ima pravo ne odobriti preraspodjelu dijela sredstava i/ili produženje roka provedbe projekta ukoliko se time bitno mijenja sadržaj i priroda projekta ili ako zahtjev nije utemeljen na objektivnim razlozima za preraspodjelu i/ili produženje roka provedbe projekta.

**Članak 8.**

Ako Grad Split utvrdi da je Korisnik nenamjenski koristio sredstva za izvršenje projekta ili nije izvršio projekt u ugovorenom roku, ako nije podnio odgovarajuća izvješća u roku i sa sadržajem određenim u članku 4. ovog Ugovora ili ako Gradu Splitu ne omogući nadzor nad namjenskim korištenjem sredstava financijske potpore iz članka 5. ovog Ugovora, daljnja isplata bit će obustavljena, a Korisnik je dužan vratiti primljena nenamjenski utrošena ili neutrošena sredstva uz obračunate kamate utvrđene u poslovnoj banci Grada Splita u roku od 30 dana od dana primitka pisane obavijesti Grada Splita o potrebi vraćanja zaprimljenih sredstava.

Nenamjenskim korištenjem smatrat će se svako odstupanje od iznosa pojedinih stavki iz proračuna projekta u iznosu većem od 15% ukupnog iznosa pojedine stavke, koje nije odobreno sukladno članku 7. ovog Ugovora.

**Članak 9.**

Ako Grad Split utvrdi da Korisnik nije ispunio ugovorne obveze, uskratit će pravo na financijsku potporu projekata Korisnika u sljedeće dvije godine.

**Članak 10.**

Uz ovaj Ugovor Korisnik sredstava je dužan dostaviti „bjanko zadužnicu“ ovjerenu kod javnog bilježnika kao jamstvo da će primljena sredstva namjenski koristiti na iznos odobrenih sredstava. Po prihvaćanju izvješća o realizaciji programa Grad Split će Korisniku vratiti ovjerenu „bjanko zadužnicu“.

**Članak 11.**

Korisnik se obvezuje na svim tiskanim, video i drugim materijalima vezanim uz projekt istaknuti logotip i naziv Grada Splita kao institucije koja financira projekt koji je predmet ovog Ugovora.

Korisnik sredstava prilaže uz izvještaje materijale koji dokazuju provedbu ovog projekta (fotografije, preslike novinskih članaka, najmanje dvije publikacije tiskane sredstvima ove potpore i slično).

Korisnik je suglasan da Grad Split koristi i objavljuje dostavljene mu fotografije, video i audio zapise iz stavka 1. ovog članka u cilju promocije financijskih potpora, ilustracije razvoja civilnoga društva u Gradu Splitu.

**Članak 12.**

Grad Split ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog projekta.

**Članak 13.**

Program ili projekt korisnika financiranja koji se financira od strane Grada Splita ne smije sudjelovati u izbornoj ili drugoj promidžbi političke stranke, koalicije ili kandidata, davati izravnu podršku političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ugovora.

**Članak 14.**

Sve eventualne sporove iz ovog Ugovora ugovorne strane su suglasne rješavati sporazumno, a tek ako u tome ne uspiju prepustit će se odluci suda u Splitu.

 **Članak 15.**

Ovaj Ugovor sastavljen je u četiri (4) istovjetna primjerka, od kojih jedan (1) primjerak zadržava Korisnik, a tri (3) primjerka Grad Split.

**Članak 16.**

Ovaj Ugovor stupa na snagu danom potpisivanja obiju ugovorenih strana.

|  |  |  |
| --- | --- | --- |
| **KORISNIK** |  | **GRAD SPLIT** |
| KLASA:URBROJ:Split, 2018. |  |  |